Държавен вестник, бр. 86, 2006 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  86
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 111
от 12 октомври 2006 г.
за изпитване на продукти за растителна за-
щита и одобряване на бази на физически и
юридически лица
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията и
редът за:
1. биологично изпитване на продукти за рас-
тителна защита (ПРЗ);
2. изпитвания с неразрешени ПРЗ с научно-
изследователска и експериментална цел;
3. одобряване на бази на физически и юри-
дически лица за извършване на биологично
изпитване.
Чл. 2. (1) Биологично изпитване на ПРЗ се
извършва съгласно изискванията на Добрата
лабораторна практика (ДЛП).
(2) Извеждането на опити за ефикасност на
ПРЗ се извършва съгласно изискванията на
Добрата експериментална практика (ДЕП).
Чл. 3. (1) На биологично изпитване с цел
разрешаване за предлагане на пазара и употре-
ба в Р. България, подлежат само ПРЗ, актив-
ните вещества на които са включени в списъка
на разрешените активни вещества за ЕС или
са нотифицирани за включване в този списък.
(2) На биологично изпитване в страната не
подлежат ПРЗ, заявени за разрешаване съглас-
но чл. 15д и 15ж от Закона за защита на расте-
нията (ЗЗР).
Г л а в а  в т о р а
БИОЛОГИЧНО ИЗПИТВАНЕ ЗА ЕФИКАС-
НОСТ НА ПРЗ
Раздел I
Общи положения
Чл. 4. (1) Биологично изпитване на ПРЗ се
извършва от официалните бази на Национална-
та служба за растителна защита (НСРЗ), които
отговарят на изискванията на приложението.
(2) При необходимост НСРЗ възлага биоло-
гично изпитване на ПРЗ в бази на научноизсле-
дователски институти и опитни станции, които
отговарят на изискванията на приложението,
под нейното методическо ръководство.
(3) Биологично изпитване на ПРЗ могат да
извършват и одобрени от НСРЗ бази на физи-
чески или юридически лица.
(4) Биологичното изпитване на ПРЗ се из-
вършва по методики, утвърдени от генералния
директор на НСРЗ.
(5) Продуктите за растителна защита се из-
питват най-малко:
1. една година—когато активните вещества
в състава на продукта се съдържат в разрешени
за страната продукти за растителна защита при
съответния вредител, срещу който се провежда
изпитването;
2. две години—когато едно или повече от
активните вещества, влизащи в състава на про-
дукта, не е включено в състава на разрешен за
страната ПРЗ или е в състава на ПРЗ, разрешен
в страната за друг вредител.
(6) Срокът за изпитване по ал. 5 се удължа-
ва за не повече от три години при неблагопри-
ятни условия—екстремни температури, гра-
душки, обилни валежи, недостатъчно прояв-
ление или плътност на вредителите, за които
се изпитва ПРЗ или в случай на получени про-
тиворечиви или незадоволителни резултати от
изпитването.
(7) За биологично изпитване заявителят
предоставя мостри от заявените за изпитване
продукти и еталонни продукти.
(8) Мострите от ПРЗ по ал. 7 се доставят в
добре запечатани опаковки с етикети на бъл-
гарски език, които включват: име на ПРЗ, пар-
тиден номер, дата на производство, срок на
годност и нетно количество в опаковката.
(9) Мострите по ал. 7 се придружават от ин-
формационен лист за безопасност на ПРЗ на
български език.
(10) Еталонните продукти по ал. 7 се доста-
вят в запечатани опаковки, идващи от произво-
дителя или преопаковани от лице, което прите-
жава съответно разрешение, с етикети на бъл-
гарски език.
Чл. 5. (1) При събирането на данни за ефи-
касност на заявените за изпитване ПРЗ базите
по чл. 4, ал. 1 и 3 изготвят план за биологично
изпитване.
(2) Планът по ал. 1 се изготвя въз основа
на подадените заявления за изпитване и
включва:
а) тема на опит (темата на опит включва
вредителя при съответната култура; вредите-
лят и културата се отбелязват със съответни
български и латински наименования и БАЕР
кодове);
б) търговско наименование и формулация
на заявените за изпитване ПРЗ;
в) код на ПРЗ;
г) наименование на активното вещество;
д) съдържание на активното вещество;
е) производител на ПРЗ;
ж) доза/концентрация;
з) моменти на третиране;
и) еталонен ПРЗ;
й) местата за изпитване на съответния ПРЗ;
к) поредна година на изпитване.
(3) Генералният директор на НСРЗ утвърж-
дава плана по ал. 1—в случаите, когато изпит-
ването се извършва от базите по чл. 4, ал. 1 и 2.
В случаите, когато изпитването се извършва от
базите по чл. 4, ал. 3, планът се утвърждава от
ръководителя на базата.
(4) Генералният директор на НСРЗ със запо-
вед утвърждава списък на репортери по теми
на опити—в случаите, когато изпитването се
извършва от базите по чл. 4, ал. 1 и 2. В случа-
ите, когато изпитването се извършва от базите
по чл. 4, ал. 3, списъкът на репортерите се ут-
върждава от ръководителя на базата.